《长命草二首 其一》
明代·陈元谦

河源二月春色好，绿卉红英花满道。美人不爱河阳花，只爱青青河畔草。

为言风霜摇落时，和羲律转荣还早。盈盈珠露缀湘裙，折来轻向蛾眉扫。

君不见萋菲成锦易弃掷，玉帐佳人坐中老。瑶琪贝叶谩栖尘，灵根翠㔩聊相保。

作者简介：陈元谦，惠来人。明世宗嘉靖十六年（一五三七）贡生。官萍乡知县。事见清雍正《惠来县志》卷六、清乾隆修《潮州府志》卷二六。